CELEX: 32005R0123
Language: hu
Date: 2005-01-26
Title: A Bizottság 123/2005/EK rendelete (2005. január 26.) a 466/2001/EK rendeletnek az ochratoxin A tekintetében történő módosításárólEGT vonatkozású szöveg

28.1.2005   
            
            
               HU
            
            
               Az Európai Unió Hivatalos Lapja
            
            
               L 25/3
            
         
      A BIZOTTSÁG 123/2005/EK RENDELETE
   
   (2005. január 26.)
   a 466/2001/EK rendeletnek az ochratoxin A tekintetében történő módosításáról
   (EGT vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az élelmiszerekben előforduló szennyező anyagok ellenőrzésére vonatkozó közösségi eljárások megállapításáról szóló, 1993. február 8-i 315/93/EGK tanácsi rendeletre (1) és különösen annak 2. cikke (3) bekezdésére,
   mivel:
   
               (1)
            
            
               A Bizottság 466/2001/EK rendelete (2) meghatározza az élelmiszerekben előforduló egyes szennyező anyagok legmagasabb értékét.
            
         
               (2)
            
            
               A 466/2001/EK rendelet értelmében a Bizottságnak felül kell vizsgálnia a szárított szőlőben található ochratoxin A-ra vonatkozó rendelkezéseket, tekintettel a zöld és a pörkölt kávéban, a kávékészítményekben, a borban, a sörben, a szőlőlében, a kakaóban és a kakaókészítményekben, valamint a fűszerekben előforduló ochratoxin A legmagasabb értékeinek rögzítésére, figyelembe véve az elvégzett vizsgálatokat és az ochratoxin A-nak e termékekben való előfordulása csökkentése érdekében elfogadott megelőzési intézkedéseket.
            
         
               (3)
            
            
               Az élelmiszerügyi tudományos bizottság (ÉTB) az ochratoxin A-ról szóló, 1998. szeptember 17-i állásfoglalásában megállapította, hogy az ochratoxin A olyan mikotoxin, amely karcinogén, nephrotoxikus, teratogén, immunotoxikus és esetleg neurotoxikus hatású. A bizottság említést tett arról is, hogy további vizsgálatok vannak folyamatban, amelyek az ochratoxin A rákkeltő hatását kiváltó mechanizmusok tisztázására vonatkoznak. Az ochratoxin A rákkeltő hatását kiváltó mechanizmusokra vonatkozó európai kutatási projekt előreláthatólag 2004. végéig befejeződik. Amint rendelkezésre állnak az összesített kutatási eredmények, a Bizottság felkéri az Európai Élelmiszerbiztonsági Hatóságot arra, hogy tegye naprakésszé az ÉTB tudományos állásfoglalását az új kutatási eredmények figyelembevételével.
            
         
               (4)
            
            
               Az ochratoxin A-nak a Közösség lakossága által a táplálékkal bevitt mennyiségét az élelmiszerekre vonatkozó kérdések tudományos vizsgálatában a tagállamok által a Bizottságnak nyújtott támogatásról és a tagállamok együttműködéséről szóló, 1993. február 25-i 1993/5/EGK tanácsi irányelv (3) keretében értékelték (SCOOP). Az ochratoxin A-nak való kitettséghez leginkább a gabonafélék és a gabonafélékből készült termékek járulnak hozzá. A bor, a kávé és a sör jelentős mértékben hozzájárulnak az ember ochratoxin A-nak való kitettségéhez. A szárított szőlő és a szőlőlé jelentős mértékben hozzájárultak meghatározott veszélyeztetett fogyasztói csoportok, például gyerekek ochratoxin A-nak való kitettségéhez.
            
         
               (5)
            
            
               A 466/2001/EK rendelet meghatározta az ochratoxin A-tartalom legmagasabb szintjét a gabonafélék, gabonafélékből készült termékek és a szárított szőlő esetében. A sör ochratoxin A-tartalmának ellenőrzése közvetett módon történik, mivel a sörben található ochratoxin A a malátában lévő ochratoxin A-ból származik, amelyre legmagasabb értéket állapítottak meg. A sör legmagasabb ochratoxin A-tartalmát ennélfogva nem szükséges azonnal megállapítani a közegészség védelme érdekében, de a tervezett felülvizsgálat keretében figyelembe kell venni.
            
         
               (6)
            
            
               Tekintettel arra, hogy a bor, a pörkölt kávé és az oldódó kávé jelentős mértékben hozzájárul az emberek ochratoxin A-nak való kitettségéhez, valamint hogy a szőlőlé a gyerekek ochratoxin A-nak való kitettségéhez járul hozzá jelentős mértékben, ezen élelmiszerek esetében célszerű már most legmagasabb értéket megállapítani a közegészség védelme érdekében, elkerülve az elfogadhatatlanul erős mértékben fertőzött élelmiszerek forgalomba hozatalát.
            
         
               (7)
            
            
               Az ochratoxin A előfordulását a szárított szőlőtől eltérő szárított gyümölcsben, a kakaóban, a kakaókészítményekben, fűszerekben és az édesgyökérben is megállapították. Ezen élelmiszerek esetében – a zöld kávét is beleértve – a legmagasabb ochratoxin A-tartalom megállapításának, valamint a meglévő legmagasabb tartalmak felülvizsgálatának helyénvalóságát azután vizsgálják, miután elérhetővé vált az Európai Élelmiszerbiztonsági Hatóság ochratoxin A-ra vonatkozó toxikológiai kutatási eredményeinek értékelése.
            
         
               (8)
            
            
               Ezért a 466/2001/EK rendeletet ennek megfelelően módosítani kell.
            
         
               (9)
            
            
               Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A 466/2001/EK rendelet a következőképpen módosul:
   
               1.
            
            
               A 4. cikk (2) bekezdésének b) pontjában az „és 2.2.2.” helyébe a „, 2.2.2., 2.2.3., 2.2.4. és 2.2.5.” szövegrész lép.
            
         
               2.
            
            
               Az 5. cikk (2a) bekezdése helyébe a következő szöveg lép:
               „(2a)   Az Európai Élelmiszerbiztonsági Hatóság ochratoxin A-ra vonatkozó naprakésszé tett kockázatértékelése alapján, és az ochratoxin A-tartalom csökkentése érdekében hozott megelőzési intézkedések figyelembevételével, a Bizottság legkésőbb 2006. június 30-ig felülvizsgálja az I. melléklet 2. szakaszának 2.2. pontjában meghatározott rendelkezéseket. A felülvizsgálat különösen a szárított szőlő és a szőlőlé legmagasabb ochratoxin A-tartalmára, valamint a zöld kávé, a szárított szőlőtől eltérő szárított gyümölcsök, a sör, a kakaó, a kakaókészítmények, a likőrborok, a hús és húskészítmények, a fűszerek, valamint az édesgyökér legmagasabb ochratoxin A-tartalmának rögzítésére vonatkoznak. A Bizottság ezeket az eredményeket elérhetővé teszi a tagállamok számára.
               E célból a tagállamok és az érdekelt felek minden évben tájékoztatják a Bizottságot a vizsgálatok eredményeiről, valamint az ochratoxin A-val történő fertőződés elkerülése érdekében hozott megelőzési intézkedések alkalmazása terén tapasztalt előrelépésről.”
            
         
               3.
            
            
               Az I. melléklet e rendelet melléklete szerint módosul.
            
         2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet 2005. április 1-jétől kell alkalmazni.
   Ez a rendelet nem alkalmazható a 2005. április 1-je előtt forgalomba hozott termékekre, az alkalmazandó rendelkezésekkel összhangban. A termékek forgalomba hozatalának időpontjára vonatkozó bizonyítás terhét az élelmiszeripari vállalkozó viseli.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2005. január 26-án.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 37, 1993.2.13., 1. o. Az 1882/2003/EK európai parlamenti és tanácsi rendelettel (HL L 284., 2003.10.31., 1. o.) módosított rendelet.
   
      (2)  HL L 77., 2001.3.16., 1. o. A 684/2004/EK rendelettel (HL L 106., 2004.4.15., 6. o.) módosított rendelet.
   
      (3)  HL L 52., 1993.3.4., 18. o. Az 1882/2003/EK európai parlamenti és tanácsi rendelettel módosított irányelv.
   
      MELLÉKLET
      Az I. melléklet „Mikotoxinok” című 2. szakaszának 2.2. pontja Ochratoxin A helyébe a következő szöveg lép:
      
                  Termékek
               
               
                  Legmagasabb ochratoxin A-tartalom
                  (μg/kg vagy ppb)
               
               
                  Mintavételi módszer
               
               
                  Analizálási referenciamódszer
               
            „2.2.   OCHRATOXIN A
               
            2.2.1.   Gabonafélék (beleértve a rizst és a hajdinát is) és gabonafélékből készült termékek
               
            
                  
                              2.2.1.1.
                           
                           
                              Nyers gabonamagvak (beleértve a nyers rizst és a hajdinát is)
                           
                        
               
                  5,0
               
               
                  2002/26/EK bizottsági irányelv (1)
                  
               
               
                  2002/26/EK irányelv
               
            
                  
                              2.2.1.2.
                           
                           
                              Minden gabonatermék (beleértve a feldolgozott gabonatermékeket és a közvetlen emberi fogyasztásra szánt gabonamagvakat)
                           
                        
               
                  3,0
               
               
                  2002/26/EK irányelv
               
               
                  2002/26/EK irányelv
               
            
                  
                              2.2.2.
                           
                           
                              Szárított szőlő (mazsola, mazsolaszőlő és malagaszőlő)
                           
                        
               
                  10,0
               
               
                  2002/26/EK irányelv
               
               
                  2002/26/EK irányelv
               
            
                  
                              2.2.3.
                           
                           
                              
                                          —
                                       
                                       
                                          Pörkölt kávébab és őrölt pörkölt kávé, az oldódó kávé kivételével
                                       
                                    
                        
               
                  5,0
               
               
                  2002/26/EK irányelv
               
               
                  2002/26/EK irányelv
               
            
                  
                              —
                           
                           
                              Oldódó kávé (instant kávé)
                           
                        
               
                  10,0
               
            
                  
                              2.2.4.
                           
                           
                              
                                          —
                                       
                                       
                                          Bor (vörös, fehér és rozébor) (2) és más bor és/vagy szőlőmust alapú italok (3)
                                          
                                       
                                    
                        
               
                  2,0 (4)
                  
               
               
                  2002/26/EK irányelv
               
               
                  2002/26/EK irányelv
               
            
                  
                              2.2.5.
                           
                           
                              
                                          —
                                       
                                       
                                          Szőlőlé, szőlőlé-összetevők más italokban, beleértve a szőlőnektárt és a sűrített vagy vízzel hígított szőlőlét (5)
                                          
                                       
                                    
                        
               
                  2,0 (4)
                  
               
               
                  2002/26/EK irányelv
               
               
                  2002/26/EK irányelv
               
            
                  
                              —
                           
                           
                              Közvetlen emberi fogyasztásra szánt szőlőmust és más sűrített vagy vízzel hígított szőlőmust (5)
                              
                           
                        
               
                  2,0 (4)
                  
               
               
                  2002/26/EK irányelv
               
               
                  2002/26/EK irányelv
               
            
                  
                              2.2.6.
                           
                           
                              Bébiételek és feldolgozott gabonaalapú élelmiszerek csecsemők és kisgyermekek számára (6)
                              
                           
                        
               
                  0,50
               
               
                  2002/26/EK irányelv
               
               
                  2002/26/EK irányelv
               
            
                  
                              2.2.7.
                           
                           
                              Speciális gyógyászati célokra szánt diétás élelmiszerek (7) kifejezetten csecsemők számára
                           
                        
               
                  0,50
               
               
                  2002/26/EK irányelv
               
               
                  2002/26/EK irányelv
               
            
                  
                              2.2.8.
                           
                           
                              Zöld kávé, szárított szőlőtől eltérő szárított gyümölcs, sör, kakaó és kakaókészítmények, likőrborok, húskészítmények, fűszerek és édesgyökér.
                           
                        
               
                  —
               
               
                   
               
               
                  ”
               
            
         (1)  HL L 75., 2002.3.16., 38. o. A legutóbb a 2004/43/EK irányelvvel (HL L 113., 2004.4.20., 14 o.) módosított irányelv.
      
         (2)  Az 1493/1999/EK tanácsi rendeletben (HL L 179., 1999.7.14., 1. o.) meghatározott borok, beleértve a habzóborokat, de kivéve a likőrborokat és a legalább 15 térfogatszázalék alkoholtartalmú borokat, továbbá gyümölcsborok.
      
         (3)  Ízesített borok, ízesített boralapú italok és ízesített boralapú koktélok az 1601/91/EGK tanácsi rendeletben (HL L 149., 1991.6.14., 1. o.). meghatározottak szerint. Az ezekre az italokra alkalmazott legmagasabb ochratoxin A-tartalom a végtermékben lévő bor és/vagy szőlőmust arányának függvénye.
      
         (4)  A legmagasabb érték a 2005. évi szürettől kezdve előállított termékekre vonatkozik.
      
         (5)  A gyümölcslevekről és egyes hasonló, emberi fogyasztásra szánt termékekről szóló, 2001. december 20-i 2001/112/EK tanácsi rendelet 1. és 2. mellékletében meghatározottak szerinti (HL L 10., 2002.1.12., 58. o.) gyümölcslevek, beleértve a sűrítményből, sűrített gyümölcsléből és gyümölcsnektárból készült gyümölcsleveket is, valamint a szőlőből készülteket.
      
         (6)  A legutóbb a 2003/13/EK irányelvvel (HL L 41., 2003.2.14., 33. o.) módosított, a csecsemők és a kisgyermekek számára készült feldolgozott gabonaalapú élelmiszerekről és bébiételekről szóló, 1996. február 16-i 96/5/EK bizottsági irányelv (HL L 49., 1996.2.28., 17. o.) 1. cikkében meghatározott bébiételek és feldolgozott gabonaalapú élelmiszerek.
      A csecsemők és kisgyermekek számára készült feldolgozott gabonaalapú élelmiszerek esetében a legmagasabb értékek a szárazanyagra vonatkoznak. A szárazanyag meghatározása a 2002/26/EK bizottsági irányelv rendelkezéseivel összhangban történik.
      
         (7)  A speciális gyógyászati célokra szánt diétás élelmiszerekről szóló, 1999. március 25-i 1999/21/EK bizottsági irányelv (HL L 91., 1999.4.7., 29. o.) 1. cikkének (2) bekezdésében meghatározott speciális gyógyászati célokra szánt élelmiszerek.
      A kifejezetten csecsemők számára készült speciális gyógyászati célokra szánt diétás élelmiszerek esetében a legmagasabb értékek a következőkre vonatkoznak:
      
                  —
               
               
                  tej és tejtermékek esetében a fogyasztásra kész termékekre (amelyeket ilyenként hoznak forgalomba vagy hígítva a gyártó utasításai szerint).
               
            
                  —
               
               
                  a tejtől és tejtermékektől eltérő termékek esetében a szárazanyagra. A szárazanyag meghatározása a 2002/26/EK bizottsági irányelv rendelkezéseivel összhangban történik.